bølgetall
Store norske leksikon,Realfag,Fysikk,Mål og vekt
Bølgetall, også omtalt som repetens, er i fysikken antall bølger som opptrer over en spesifisert avstand (lengdeenhet). Som begrep kan det forstås som en analogi til det temporale begrepet frekvens som er antall sykluser per tidsenhet.
Bølgetallet (ν) er med andre ord den inverse verdien av bølgelengden (λ), som tilsvarer at frekvens er den inverse verdien av perioden (svingetiden).\(v = \frac{1}{\lambda}\)Av definisjonen følger at målenheten for bølgetall blir den inverse verdien av SI-enheten meter (m⁻¹). Eksempel: For lys med bølgelengde 500 nanometer blir bølgetallet 2 000 000 m⁻¹.Bølgetallet multiplisert med 2π kalles vinkelbølgetallet (κ), som da blir å forstå som antall radianer per lengdeenhet.\(\kappa = \frac{2\pi}{\lambda}\) Les mer i Store norske leksikon bølge radian